Formandsberetning 2019

Velkommen alle sammen, dejligt i har taget jer tid til at møde op i aften. I er kernen der har mulighed for at sætte jeres præg på klubbens udvikling

Som noget nyt i år vil der kun være min beretning, hvor jeg vil forsøge at fremhæve hvad der er sket i 2019, efterfølgende kan i stille uddybende spørgsmål til vores udvalgsmedlemmer.

Stort set på samme tid sidste år, stod jeg her og gav udtryk for bekymring for foreningslivet og holdsport. Vi besluttede derfor at udvide bestyrelsen og at tage hånd om dette og styrke det organisatoriske.

Jeg kan med stolthed sige at missionen lykkedes. I samarbejde med alle i frivillige trænere og ledere har vi fået vendt skuden.

1.2 2020 må jeg lige nævne her. U15 piger og drenge + et par stykkere mere fra ungdomsafdelingen. Mødte trofast op og udførte et kæmpe stykke arbejde til Lykkeligastævnet. Det er da fantastisk og jeg er sikker vores fødekæde er sikret.

Nøjagtigt 100 flere medlemmer er vi blevet i forhold til 2018, ved årets udgang var vi 525 medlemmer, ja faktisk har 580 medlemmer været i klubben i 2019.

Det er sgu flot og det højeste antal medlemmer så længe jeg kan huske tilbage. Men det betyder ikke vi skal hvile på laurbærbladene, nej vi skal følge med tiden og blive endnu bedre til at få BR66 på landkortet.

Jeg tror at foreningslivet, det sociale samvær og holdsport er på fremgang igen og gudskelov for det. Derfor skal vi være fremsynede.

Sidste år var vi alle på generalforsamlingen også bekymret for vores sociale fællesskab. Vores cafeteria skulle lukkes og hvad så.

Lige nøjagtigt den problematik er der blevet brugt ufattelig mange timer på at få løst, men det har været det hele værd.

I samarbejde med LBK og de øvrige brugere af hallerne, lykkedes det at få skabt Tutten, hvor vi sidder i dag.

Det er fantastisk hvor meget den allerede har styrket vores sociale samvær på alle parametre.   
Tak fordi, i har taget så godt imod Tutten og damerne i køkkenet, Ninna, Nadine og Bibbi, de gør et uvurderligt arbejde for fællesskabet derude.

Vi fungerer som klub i dag stort set uden service fra kommunen, en nødvendig besparelse har medført dette.  
Det kommer til at fortsætte på den måde, men jeg syntes vi klarer det godt allerede. Jeg tror faktisk også det kan være med til at styrke fællesskabet i klubben.   
Jeg tror det er givende at lære vore unge som gamle medlemmer at man skal tage del i dette arbejde.  
Så hvis vi alle gør det som er naturligt, rydder op efter os, holder orden i klubbens ting og tager vare om disse. Ja så er jeg sikke på ovennævnte.

En ting der igennem mange beretninger har pint mig og som forsat gør, er de mange timer vi bruger på at medlemmerne får betalt deres kontingent rettidigt.

Det burde være naturligt at få betalt til tiden – ligeledes har det også stor betydning i forhold til at kunne spille med lovlige spillere og kommune tilskud. Ligeledes er det ikke rimeligt overfor de heldigvis mange der betaler til tiden.  
Vi arbejder på højtryk for at finde en måde vi kan frigive de timer vi bruger på dette, så vi i stedet kan bruge dem på det sportslige og sociale. Håber vi snart finder løsningen.

E-sport som jo er vores nye dreng i klassen er kommet godt fra start.

De hold vi har, er fyldt op.

Vi er dog sikre på at vi kunne få endnu flere i gang, desværre hænger trænere her ikke på træerne. Vi mangler simpelthen en der vil arbejde målrettet med den afdeling.

Lars Villy der har været ihærdig med E-sport, har kun 24 timer i døgnet og han skal aflastes. Ja faktisk er han så ihærdig, at han var ved at gå i koma da de skulle spille deres første turnering – ”hvad med kørsel” hvem sørge for det. Han blev dog belært om at uanset om de spillede hjemme eller ude, så foregik det bag computer skærmen i eget lokale.

Der arbejdes stratetisk med at udvikle individuelt og som hold. Det har allerede givet pote, hvor holdene har vundet en del kampe i DGI ligaen. Måske ser vi dem snart på den store skærm, dyste med de bedste.

Gymnastikken har fulgt den gode udvikling der blev skabt i 2018.

Medlemstallet er støt stigende. Der er kommet mange nye unge kræfter til i træner/ledergruppen og der er en god dynamik der, som lover godt for fremtiden.

På børnesiden er der nu 3 småbørns hold, hvilket også har været en succes.

Jumping Fitness har vist sig at være en god investering, Det er en succes, som der helt klart skal udvikles videre på. Faktisk er det så inspirerende at jeg har set flere ned i hallerne stoppe op og nyde alt hopperiet

Der er altid udfordringer med at finde instruktører, men det arbejdes der ihærdigt med.

Gymnastikopvisningen var jo sæsonens højdepunkt og det var den også i 2019.

En stort set fyldt hal med tilskuere, var vidne til en flot opvisning af vore egne hold og gæstehold

Så glæd jer og møde op til gymnastikopvisning 2020 den 22.3

Håndbolden har også haft flot medlems fremgang, hvor mange andre klubber går tilbage.

Noget der springer i øjnene når man færdes i hallen er det store aktivitet og flotte fremmøde der er. Udvalget har fået sammensat en kompetent træner/lederstab på alle holdene i ungdomsrækkerne og det har givet resultat.

Det sportslige er højnet og der er plads til og der bliver taget vare på alle så de har en naturlig udvikling.

På seniorsiden haltede det lidt i 2019, men det blev der taget hånd om, først på herre siden.

Kort fortalt så bruger man dem der træner til at spille på 1 holdet og det har givet pote.

Godt nok blev det til nedrykning fra fynsserien, men træningsmoralen steg i vejret og nu er der altid + 20 til træning, bliv ved på denne måde, så kommer de sportslige resultater automatisk, ja de er faktisk allerede kommet.

Samme model er nu ved at blive indført på damesiden og jeg er sikker på det giver samme resultat.

Her i 2020 har vi flere gange været 30 til træning og det vil lønne sig.

Damerne røg også ned fra fynsserien, men jeg er sikker på der ligger en hurtig tilbagevenden hertil.

Det ikke mindst fordi U19 håndbold er en by i Rusland på Fyn og vi som der er indført på herresiden gør et stort arbejde for at integrere alle vore U19 spilleren i dame seniorafdelingen.

Summa summarum vores motto ”BR66 er en breddeklub med plads til elite og det sociale i højsædet”, går nu hånd i hånd og vi er sikre på vi finder det sportslige leje vi skal være i for alle holdene i klubben.

Vores sponsorudvalg har igen gjort et uvurderligt arbejde og sikret en støtte til glæde og gavn for i medlemmer.

Udvalg er måske overdrevet, da der pt. Kun sidder Lars Villy.

Men med god hjælp fra flere er det lykkedes at fastholde gamle sponsorer og også få flere nye med.

Der hersker dog ingen tvivl om det ville være rigtigt dejligt om vi kunne få styrket dette område med flere der ville arbejde frivilligt her.

Økonomien, den vil jeg overlade til vores kasser at gennemgå. Blot konstatere, vi jo nærmest er en lille virksomhed og driver den flot regnskabsmæssigt.

2019 var året hvor vi for første gang afprøvede en afstemning om årets BR66 på facebook. Her deltog mange i denne og en populær vinder blev Lars Villy.

Vi gør det samme igen i år og vi smider snart de indstillede kandidater til afstemning på facebook.

Hvem årets BR66’er bliver, afsløres til BR66 afslutningsfest.

Den holder vi 8. april i Rønninge forsamlingshus så sæt kryds i jeres kalender og tilmeld jer når den bliver slået op. Vi var 100 der deltog sidste år, men da konceptet bliver det samme igen, så er jeg sikker på vi fylder huset.

2019 har været et fantastisk år, rigtigt mange har ydet en stor indsats, både som træner/leder, kræmmermarked, blomstersalg og blomster arbejde, julekalendersalg, juletræssalg, juletræsfest, hallowen, diverse stævner og events, ja i har været der når vi har kaldt.

Derfor er bestyrelsen da også glade for vi kunne sige tak tilbage for jeres opbakning og det skete med en lille gave i form af hættetrøje til alle medlemmer.

Det var en stor oplevelse da vi samlevede over 350 medlemmer i hallen i december og delte julegaver ud. Større kan det ikke blive

Meget er sagt, måske er noget glemt og hvis så må jeg undskylde, for det glemte har ligeså stor betydning for klubben som det sagte.

Jeg vil vanen tro slutte min beretning med at sende en tak

Først vil jeg takke i 8 i bestyrelsen for jeres måde at gribe det hele an på, det har i gjort fremragende og samarbejdet godt på tværs af afdelingerne

Tak til hver og en der har bidraget foreningen i årets løb

Kæmpe tak til vore trofaste sponsorer

Sidst men ikke mindst tak til jer der er kommet og tålmodigt har lyttet til årsberetningen

Bestyrelsen valg på generalforsamling. Hvor der var genvalt til alle

Hovedformand Allan Thomsen

Kasser Jeanette Sjøstrand

Sekretær Lisbeth Nielsen

Esport Lars V Nielsen

Sponsor Lars V Nielsen

Gymnastik formand Sigen Dehn Kildeberg

Gymnastik udvalg Betina E Kiebe

Håndboldformand Claus Schmidt Hansen

Håndbold senior Nikolaj P Thomsen

Håndbold ungdom Michelle P Thomsen